stanford-oval/wikipedia huggingface dataset:
סרייבו
השכלה

האוניברסיטה הראשונה שנבנתה בעיר היה בית ספר לפילוסופיה סופית - אוניברסיטה זו נבנתה על ידי גאזי הוסרב בק בשנת 1531.
אוניברסיטת סרייבו נוסדה בשנת 1887.
ספורט > כדורגל

בעיר סרייבו ישנן שתי קבוצות כדורגל מרכזיות, ז'לייזניצ'אר סרייבו ומועדון הכדורגל סרייבו, שניהם מועדונים מכובדים מאוד, עוד בתקופת יוגוסלביה ומאוחר יותר עם עצמאותה של בוסניה והרצגובינה הפכו לשניים מהמועדונים המובילים במדינה.
ספורט > כדורסל

בעיר קיימת קבוצת כדורסל, בוסנה סרייבו, שזכתה בעבר באליפות אירופה וממוקמת בצמרת בליגת הכדורסל הבוסנית.
הקהילה היהודית

ראשוני היהודים התיישבו בסרייבו באמצע המאה ה-16. ב-1577 הוקם הרובע היהודי שכונה אֶל קוֹרְטִיג'וֹ (בלאדינו: החצר), ב-1581 הוקם בית הכנסת הספרדי הראשון בעיר וב-1630 הוקם בית עלמין. במהלך המאה ה-17 היגרו לעיר פליטים יהודים אשכנזים והקימו במקום קהילה נפרדת. ב-1879 סיפחה האימפריה האוסטרו-הונגרית בפועל את אזור בוסניה ובכלל זה העיר סרייבו. בתקופה זו חלה פריחה כלכלית ותרבותית ולעיר הגיעו משפחות ממעמד כלכלי רם שבניהם עסקו במקצועות חופשיים. ב-1902 הוקם בית הכנסת האשכנזי המרכזי בעיר.
לאחר מלחמת העולם הראשונה הוקמה ממלכת יוגוסלביה וקהילת סרייבו הייתה אחת מ-117 הקהילות המאורגנות בממלכה והשלישית בגודלה. ב-1932 הוקם בית הכנסת הספרדי המרכזי שכונה "קהל גדול". ב-1940 התגוררו בסרייבו 9,000 יהודים ומהם 8,000 ספרדים ו-1,000 אשכנזים. באפריל 1941, במהלך מלחמת העולם השנייה, פלשה גרמניה הנאצית ליוגוסלביה והכניעה את צבאה תוך ימים אחדים. האזור הועבר לחזקת הבובות של מדינת קרואטיה העצמאית שנשלטה על ידי האוסטאשה בהנהגת אנטה פאבליץ' ומייד הוחל ברדיפת יהודי החבל. כ-6,600 מיהודי סרייבו נספו במחנות ההשמדה.
לאחר מלחמת העולם, שבו שרידי הקהילה לעיר וחידשו את הפעילות הקהילתית. ב-1992, על רקע התפרקות יוגוסלביה, פרצה מלחמת בוסניה. הקרבות באזור העיר העמידו את יהודי הקהילה בסכנה. בסיוע הסוכנות היהודית, חולצו חלק מבני הקהילה הועברו לזאגרב, חלקם למדינות אירופיות נוספות וחלקם עלו לישראל. כמה מאות יהודים העדיפו לא להתפנות ולהמשיך ולהתגורר בעיר. קהילת סרייבו נותרה הגדולה והמרכזית שבקהילות בוסניה והרצגובינה. ב-2007 התגוררו בסרייבו כ-700 יהודים.
ערים תאומות

טורקיה בורסה, טורקיה (מ־1972)
ספרד ברצלונה, ספרד (מ־2000)
קרואטיה זאגרב, קרואטיה (מ־2001)
סלובניה ליובליאנה, סלובניה (מ־2002)
ארצות הברית סולט לייק סיטי, ארצות הברית (מ־2002)
מצרים קהיר, מצרים (מ־2006)
קרואטיה  דוברובניק, קרואטיה (מ־2006)
מקדוניה סקופיה, מקדוניה (מ־2006)
טורקיה קוניה, טורקיה (מ־2007)
ארצות הברית דייטון, אוהיו, ארצות הברית
גרמניה פרידריכסהאפן, באדן-וירטמברג, גרמניה
ראו גם

ורדי סרייבו
חלוקה אדמיניסטרטיבית של סרייבו
הסביל - המזרקה בעיר העתיקה של סרייבו
מסגד צאר - המסגד העתיק בסרייבו
פטריקוב (מחוז משנה)

מחוז משנה פטריקוב (בבלארוסית: Петрыкаўскі раён) הוא אחד מ-21 מחוזות משנה המרכיבים את מחוז הומל בבלארוס. מרכזו המנהלי היא העיר פטריקוב.
דמוגרפיה

בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה פטריקוב 33,960 בני אדם. ההרכב האתני של האוכלוסייה במחוז היה: 94.29% בלארוסים,  3.55% רוסים, ו-1.26 אוקראינים. שפות הדיבור הנפוצות: בלארוסית (83.53%) ורוסית (14.09%).
פועלי ציון שמאל

| --- | --- |
 תקופת הפעילות:  1920–1946 (כ־26 שנים)
 אידאולוגיות:  סוציאליזם, ציונות, מרקסיזם
 נוצרה מתוך:  פועלי ציון
 התמזגה לתוך:  התנועה לאחדות העבודה
 מיקום במפה הפוליטית:  שמאל
 
פועלי ציון שמאל הייתה מפלגת שמאל יהודי מהפכנית, מרקסיסטית וציונית, שפעלה כמפלגה עצמאית ביישוב (וגם בחוץ לארץ) משנת 1920 ועד שנת 1946.
לקריאה נוספת

שמואל אטינגר, תולדות עם ישראל (כרך שלישי, תולדות עם ישראל בעת החדשה), תל אביב: הוצאת דביר, 1969.
אביבה חלמיש, מאיר יערי: האדמו"ר ממרחביה - שנות המדינה, תל אביב: הוצאת עם עובד, 2012.
אורי יזהר, בין חזון לשלטון: מפלגת אחדות העבודה - פועלי ציון בתקופת היישוב והמדינה, אפעל: הוצאת יד טבנקין, 2005.
אלקנה מרגלית, אנאטומיה של שמאל: פועלי-ציון שמאל בארץ-ישראל 1919-1946, תל אביב: י. ל. פרץ, 1976.
הערות שוליים

↑  הקומינטרן היה ארגון המפלגות הקומוניסטיות הכפוף לברית המועצות, שנוסד על ידי לנין ופורק על ידי סטלין ב-1943).
פיסוגלאוס

| פיסוגלאוס |
| --- | --- |

תקופה
אאוקן-מיוקן 56–15.97 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
סדרה:: כרישאים
משפחה:: כרישיים
סוג:: פיסוגלאוס
מינים
 Physogaleus secundus  Physogaleus contortus
שם מדעי
 Physogaleus ‏Cappetta, 1980

פיסוגלאוס (שם מדעי: Physogaleus) הוא סוג של כריש נכחד שחי בתקופת האאוקן עד המיוקן לפני 56-15.97 מיליון שנה.
כריש זה ידוע ממאובני שיניים בודדות וחוליה אחת. מבנה השיניים מזכיר את שיני הכריש הטיגרי, וכנראה שהוא היה קרוב אליו, אך הוא היה קטן יותר. מבנה השיניים מרמז שהוא ניזון בעיקר מדגי גרם שהוא תפס.
פורט מולטרי

| --- | --- |

 מידע כללי
 סוג:  מצודה 
 על שם:  William Moultrie 
 מיקום:  סאליבנס איילנד 
 מדינה:  ארצות הברית 
 מפעיל:  שירות הפארקים הלאומיים של ארצות הברית 
 קואורדינטות:  32°45′34″N 79°51′28″W﻿ / ﻿32.759391666667°N 79.857791666667°W﻿ / 32.759391666667; -79.857791666667
 אתר רשמי
  (למפת קרוליינה הדרומית מוגדלת) צ'ארלסטון קולומביה רוק היל גרינוויל פלורנס מירטל ביץ' קרוליינה הצפונית ג'ורג'יה האוקיינוס האטלנטיפורט מולטרי(למפת קרוליינה הדרומית רגילה) צ'ארלסטון קולומביה רוק היל גרינוויל פלורנס מירטל ביץ' קרוליינה הצפונית ג'ורג'יה האוקיינוס האטלנטיפורט מולטרי
 
פורט מולטרי כיום
פוֹרְט מוּלְטְרִי (באנגלית: Fort Moultrie) הוא שמה של סדרת ביצורים בסאליבנס איילנד בפתחו של מפרץ צ'ארלסטון בקרוליינה הדרומית בדרומה של ארצות הברית, שנבנתה כדי לספק הגנה לעיר הנמל צ'ארלסטון במלחמת העצמאות האמריקנית. המצודה קרויה על שמו של מפקד כוחות המיליציה של קרוליינה הדרומית, הגנרל ויליאם מולטרי, שלחם במסגרת קרב סאליבנס איילנד בשנת 1776 כנגד כוחות בריטים. המצודה עצמה, שנבנתה בתחילה מגזעי דקלים, היוותה השראה לכינוייה של קרוליינה הדרומית כ"מדינת הדקל" ולמוטיב הדקל המוטען על דגלה.
היסטוריה > מלחמת העצמאות האמריקנית

בנייתה של המצודה החלה עם פרוץ מלחמת העצמאות של ארצות הברית כדי להגן על מפרץ צ'ארלסטון ועל עיר הנמל השוכנת לחופיו מפני מתקפות מצד הצי המלכותי. ב-28 ביוני 1776, עוד בטרם הסתיימה בנייתה של המצודה, תקפה שייטת של 9 ספינות מלחמה בריטיות בפיקודו של האדמירל פטר פארקר את המצודה שאוישה בחיילי הרגימנט השני של קרוליינה הדרומית בפיקודו של ויליאם מולטרי. מגיני המצודה הצליחו להדוף את המתקפה הבריטית ולמנוע את נפילת העיר. לבסוף נפלה המצודה במהלכו של המצור על צ'ארלסטון בשנת 1780 וכוחות בריטיים שהו בה עד נסיגתם בשנת 1782 לאחר מפלתם במלחמה.
היסטוריה > לאחר מלחמת העצמאות וראשית המאה ה-19

העימותים בין הממלכה המאוחדת לבין צרפת בשנת 1793 במסגרת העימותים בין צרפת לקואליציה האנטי צרפתית הראשונה הובילו את ארצות הברית לביצור נמליה החשובים, ועל חורבות מצודת הדקלים נבנתה בשנת 1798 מצודה חדשה, לצד 19 מצודות נוספות שהגנו על ערי נמל לאורך חופה האטלנטי של ארצות הברית. המצודה לאחר שנפגעה בסופת הוריקן בשנת 1804, ושוקמה ב-1809. בחמישים השנים הבאות לא נערכו שינויים מקיפים במצודה למעט שדרוג חומותיה וחידוש חימושה, שכן הגנתה של העיר והמפרץ נסמכו על פורט סאמטר הסמוך שהוקם בפתחו של המפרץ, ועל מצודות חדשות נוספות - פורט ג'ונסון ומצודת פינקני.
היסטוריה > מלחמת האזרחים האמריקנית

לאחר בחירתו של אברהם לינקולן לנשיאות ארצות הברית בשנת 1860, ועקב חילוקי דעות בסוגיות זכויות המדינות וההעבדות, הכריזה קרוליינה הדרומית על פרישתה מארצות הברית ב-20 בדצמבר 1860. שלא כעמיתיהם מהמצודות האחרות שלחופי הדרום, חיילי חיל המצב שאיישו את פורט מולטריף בפיקודו של מייג'ור רוברט אנדרסון, הוסיפו להחזיק במצודה ולא מסרוה לידי ממשלת קרוליינה הדרומית כפי שזו דרשה מהם. ב-26 בדצמבר הסיג מייגור אנדרסון את כוחותיו לפורט סאמטר הסמוך שכן קל היה יותר להגן עליו, וכוחות המיליציה של קרוליינה הדרומית תפסו את פורט מולטרי. קונפדרציית המדינות של אמריקה הוקמה על ידי 7 המדינות הפורשות ב-8 בפברואר 1861 וב-12-13 באפריל 1861 הופגז פורט סאמטר על ידי תותחי צבא הקונפדרציה שהוצבו בפורט מולטרי ובפורט ג'ונסון, עד לנפילתו. קרב זה פתח את מלחמת האזרחים.
ב-7 באפריל 1863 החלו ספינות מלחמה של צי האיחוד וסוללות תותחים של צבא האיחוד להפגיז את מצודות הקונפדרציה במפרץ צ'ארלסטון. פורט סאמטר נחרבה לחלוטין, ופורט מולטרי כוסה בחול ובשברים, אולם לאחר קרב פורט סאמטר השני הובהר כי לא ניתן לכבוש את אזור המפרץ במתקפה ובהסתערות דרך הים ורק לאחר התקדמותו של גנרל צבא האיחוד ויליאם שרמן לצ'ארלסטון בשנת 1865 פונה פורט מולטרי ואזור המפרץ מכוחות צבא הקונפדרציה.
היסטוריה > לאחר מלחמת האזרחים וראשית המאה ה-20

בתקופת השיקום שהחלה עם כניעת כוחות הקונפדרציה, שיקם צבא ארצות הברית את פורט מולטרי, הציב בו תותחים ובנה בונקרים מבטון. עבודות תשתית נוספות שבוצעו במהלך שנות השמונים של המאה ה-19 הפכו את סאליבן איילנד למערכת ביצורים נרחבת. עם השנים שודרג ושופץ האתר אולם הפעילות הצבאית בו הופסקה לאחר ב-1949 עם שינוי אסטרטגיית הגנת החופים של ארצות הברית, וב-1960 הפך האתר לפארק לאומי היסטורי במסגרת הפארק הלאומי פורט סאמטר.
פורט מולטרי בשנת 1861
פיג'ו סוג 19

| --- | --- |

 מאפיינים כלליים
 יצרן:  פיג'ו
 שנות ייצור:  1897–1902
 יחידות שיוצרו:  18
 הרכבה:  צרפת צרפת
 מודל קודם:  פיג'ו סוג 8
 מודל אחריו:  Peugeot Type 30  (אנ')
 אורך:  2,660 מ"מ
 רוחב:  1,500 מ"מ
 משקל:  730 ק"ג
 בסיס גלגלים:  1,650 מ"מ
 מפרט טכני
 מנוע:  2 צילינדרים 1,056 סמ"ק המפיק 5 כ"ס
 מהירות מרבית:  35 קמ"ש
פיג'ו סוג 19 (בצרפתית: Peugeot Type 19) היא מכונית קטנה ופתוחה, מתוצרת יצרנית הרכב הצרפתית פיג'ו אשר יוצרה בין השנים 1897–1902.
סך הכול יוצרו 75 יחידות.
מאפיינים

מכונית פתוחה.
4 מושבים (2+2)
מערכת ההיגוי - הגה.
מנוע בנזין
מנוע אחורי
צמיגים בלתי סימטריים (צמיגים אחוריים גדולים ביחס לצמיגים הקדמיים).
תמונות

"פיג'ו סוג 19", שנת 1899
"פיג'ו סוג 19"
ראו גם

פיג'ו
פיג'ו סוג 1
פיג'ו סוג 2
פיג'ו סוג 4
פיג'ו סוג 6
פיג'ו סוג 7
פיג'ו סוג 8
פיג'ו סוג 15
לקריאה נוספת

"פיג'ו סוג 19" - תמונות
פורטלט

פורטלט הוא רכיב ממשק המשתמש בטכנולוגית Java ומהווה אבן בניין לפורטל אינטרנטי כך שדפי הפורטל בנויים מאוסף של פורטלטים.
טכנולוגיית הפורטלט מאפשרת למשתמש בעל הרשאה מתאימה לייצר ולשנות דפי אינטרנט באופן דינמי, על ידי הוספה, הורדה והזזה של פורטלטים קיימים.
טכנולוגיה זו מקבילה לטכנולוגיית ה Google Gadgets, אך מבוססת על סטנדרטים, דבר המאפשר למפתחים לייצר רכיבים הניתנים להוספה לכל פורטל אינטרנטי סטנדרטי בלי לבצע התאמות מיוחדות.
סטנדרטים

הסטנדרט עליו מבוססת הטכנולוגיה הוא Java Portlet API המבוסס על התקן JSR-168.
הגרסה העדכנית,  Java Portlet API 2.0, מבוססת על תקן JSR-268.
סטנדרט זה מגדיר את חוזה העבודה בין יישום הפורטל לבין רכיב הפורטלט ומתייחס להתאמה אישית, תצוגה ומגבלות אבטחה.
בנוסף קיימת תמיכה מובנית ב- Web Services for Remote Portlets (או בקיצור WSRP) אשר מהווה מעטפת סטנדרטית של Web Services לפורטלים ובכך מאפשר הפעלה מרחוק מתוך פורטלים התומכים בתקן.
יישומי פורטל התומכים בתקן

קיימים שרתי פורטל רבים אשר תומכים בתקן, ביניהם IBM WebSphere Portal Server, Oracle BEA Portal Server.
קיימים גם שרתי קוד פתוח, כאשר הבולטים שבהם הם Apache Jetspeed ו- Liferay.
ערס פואטיקה

ערס פואטיקה הוא ערב הקראת שירה שייסדה המשוררת עדי קיסר בתחילת שנת 2013, אשר יצר קול שתואר "הגל המזרחי החדש של השירה העברית". השם הוא משחק מילים המתייחס למונח ארס פואטיקה (מונח בלטינית שמשמעותו המילולית היא "אומנות השירה") ולמילה  ערס (כינוי גנאי סטריאוטיפי בסלנג העברי, שמקורו בערבית).
הערב שמתקיים פעם בחודש, מוגדר כחאפלה בשל האופי המזרחי של האירוע ומורכב ממשוררים, רקדניות בטן ואמני ספוקן וורד.
בין המשוררים המשתתפים בערבי "ערס פואטיקה" המייסדת עדי קיסר, רועי חסן, ישראל דדון, תהילה חכימי, מתי שמואלוף ושלומי חתוכה.
לערס פואטיקה יצאו שתי אסופות שירה מודפסות בעריכתה של עדי קיסר, בהוצאת "גרילה תרבות".
ביולי 2015, נמנו עדי קיסר, תהילה חכימי ורועי חסן עם הזוכים בפרס ברנשטיין לספרות.
ראו גם

שירה מזרחית
סמי שלום שטרית
ארז ביטון
לקריאה נוספת

ערס פואטיקה, גרילה תרבות, אסופה ראשונה מאי 2013, אסופה שנייה דצמבר 2013
הערות שוליים

↑   "חוצה ישראל": קובי מידן מראיין את עדי קיסר, סרטון  באתר יוטיוב
↑  בשיחה עם רינו צרור בגלי צה"ל 12 ביולי 2015, אמר חסן כי ניתק עצמו מהקבוצה לפני כשנה וחצי.
ערך זה הוא קצרמרבנושא ספרות. אתם מוזמנים לתרום לוויקיפדיה ו.
פורטל שנקר

פורטל שנקר הוא קטע בקו האדום כחלק מדנקל – המערכת להסעת המונים במטרופולין תל אביב.
הפורטל הוא מבנה תת-קרקעי, באורך כ-400 מטר, המחבר בין המקטע העליון לבין המקטע התת-קרקעי של הקו האדום ברכבת הקלה של תל אביב, סמוך למחלף גהה, על רחוב ז'בוטינסקי, בין פתח תקווה לבני ברק.
הקמת הפורטל

פורטל שנקר ממוקם בכניסה לעיר פתח תקווה והוא מחבר בין המנהרות התת-קרקעיות לבין הקו הקרקעי. הקבלן המבצע של הפרויקט הוא מנרב הנדסה ובנייה.
המבנה בוצע בשיטת Cut and Cover.
הערות שוליים

↑  דני בר, פורטל שנקר, מכרז נוסף של הרכבת הקלה בגוש דן, באתר מגפון ניוז, ‏7 בפברואר 2013
נתיב האוטובוסים שקדם לפורטל שנקר
פורטל שנקר בעת חפירת המנהרה
פטה (ממרח)

| --- | --- |

 
 מאכלים
 סוג:  ממרח, מנה 
 מטבח:  המטבח הצרפתי, המטבח הרוסי 
 מוצא:  צרפת, בלגיה 
 מרכיבים עיקריים:  בשר טחון, כבד 
 
מגוון סוגי פטה וטרין
פואה גרא דני ביתי
טרין סלמון, מוגש כשלצידו שמנת בעשבי תיבול
פָּטֶה (מצרפתית: Pâté, תערובת בשר קצוץ ושומן) הוא ממרח בשר (אם כי קיימות גם גרסאות צמחוניות), המוגש לרוב עם קלי או קרקר כמתאבן. פטה עשוי לרוב תערובת טחונה או קצוצה של סוגי בשר (למשל כבד) עם שומן. מתכונים שונים כוללים בנוסף ירקות, עשבי תיבול, תבלינים, יין ועוד.
במטבח הצרפתי והבלגי פטה הנאפה בקלתית, פאי או ככיכר מכונה "pâté en croûte"; לעומתו, pâté en terrine או בקיצור טרין (terrine, מילולית - כלי חרס או תבשיל הנאפה בו) הוא כינוי לפטה הנאפה בכלי חרס, או בסוג אחר של תבנית אפייה.
הפטה המפורסם ביותר הוא פואה גרא, העשוי כבד אווז (או ברווז) מפוטם, קצוץ או שלם.
במטבח היהודי האשכנזי כבד קצוץ עשוי לרוב מכבד עוף.
במטבח ההולנדי, הגרמני והאוסטרי מכינים פטה בצורת נקניק הנקרא בהולנדית leverworst ובגרמנית Leberwurst. בארצות הברית מכונה מוצר זה liverwurst או Braunschweiger. לחלק ממאכלים אלו מרקם בשרי כך שלא ניתן למורחם והם נאכלים חתוכים או פרוסים. בארצות הברית משתמשים בהם כמילוי לכריך. מוצרים כאלו נעשו פופולריים במזרח אירופה והם מיוצאים אליה וכיום אף מיוצרים בה. באנגליה ישנה העדפה לסוגים אחרים, בעלי מרקם הניתן למריחה.
בסקנדינביה leverpostej הוא גרסה של הטרין הצרפתי, שמכינים מכבד חזיר ואוכלים לרוב קר, על לחם.
במטבח הרוסי והאוקראיני המאכל מכונה печеночный паштет משום שלרוב הוא עשוי מכבד, אם כי יש המשתמשים בסוגי בשר אחרים. בניגוד לאופן ההכנה במערב אירופה, הכבד מבושל בהרתחה, נמעך למשחה עם חמאה או שומן בעלי חיים ומתובל למשל בעשבי תיבול, בצל טרי או מטוגן ועוד. יש האופים אותו לאחר מכן אך לרוב נמנעים מכך. הפטה מוגש על לחם, עם עלה שמיר או עשב תיבול אחר מעל.
פטה בתוספת ג'לטין או שבמהלך הכנתו מוקצפים חלק ממרכיביו מכונה לעיתים "מוס".  מאכלים כאלה הם למשל מוס סלמון ומוס טונה.
פטה צמחוני עשוי להיות מבוסס למשל על פטריות, אגוזים או שעועית. פטה כזה לרוב אינו מצריך בישול אלא רק קיצוץ במעבד מזון.
פורד סופר דיוטי

| --- | --- |

Ford Super Duty דגם "F450"
 מאפיינים כלליים
 נקרא גם:  פורד סדרה F סופר דיוטי  "F-550" ,"F-450", "F-350", "F-250"
 יצרן:  פורד
 שנות ייצור:  1998 עד היום
 הרכבה:  ארצות הברית ארצות הברית (כל הדורות)  מקסיקו מקסיקו (דור ראשון, דור שני, דור שני - מתיחת פנים)  ונצואלה ונצואלה (דור ראשון, דור שני, דור שני - מתיחת פנים)  ברזיל ברזיל (דור ראשון) על ידי "Ford Brasil" (אנ')
 מודל קודם:  Ford F-Series (ninth generation) (אנ')
 אורך:  5,644 מ"מ, 6,132 מ"מ, 6,177 מ"מ, 6,576 מ"מ (דור ראשון)  5,766 מ"מ, 5,888 מ"מ, 6,299 מ"מ, 6,253 מ"מ, 6,665 מ"מ, 6,896 מ"מ, 6,972 מ"מ, 7,262 מ"מ, 7,277 מ"מ (דור שני)  5,781 מ"מ, 5,903 מ"מ, 6,314 מ"מ, 6,269 מ"מ, 6,680 מ"מ, 6,896 מ"מ, 6,972 מ"מ, 7,262 מ"מ, 7,277 מ"מ (דור שני - מתיחת פנים)
 רוחב:  2,029 מ"מ, 2,426 מ"מ (דור ראשון, דור שני, דור שני - מתיחת פנים)
 גובה:  1,935-2,065 מ"מ (דור ראשון)  1,930-2,057 מ"מ (דור שני, דור שני - מתיחת פנים)
 בסיס גלגלים:  3,480 מ"מ, 3,602 מ"מ, 4,013 מ"מ, 3,967 מ"מ, 4,379 מ"מ (דור ראשון, דור שני, דור שני - מתיחת פנים)
 מפרט טכני
 מנוע:  V6 צילינדרים, 4,200 סמ"ק  (דור ראשון)  V8 צילינדרים, 5,400 סמ"ק המפיק 255 כ"ס, 260 כ"ס, 264 כ"ס, 290 כ"ס, 300 כ"ס  (דור ראשון)  V10 צילינדרים, 6,800 סמ"ק המפיק 310 כ"ס, 314 כ"ס, 362 כ"ס, 367 כ"ס  (דור ראשון)  V8 צילינדרים, 7,300 סמ"ק המפיק 235 כ"ס, 238 כ"ס, 253 כ"ס, 279 כ"ס (מנוע דיזל) (דור ראשון)  V8 צילינדרים, 6,000 סמ"ק המפיק 330 כ"ס (מנוע דיזל) (דור ראשון)  בברזיל: מנוע 2,800 סמ"ק,3,900 סמ"ק (דור ראשון)  V8 צילינדרים, 5,408 סמ"ק המפיק 304 כ"ס (דור שני)  V10 צילינדרים, 6,800 סמ"ק המפיק 367 כ"ס, מסדרת מנועי "Ford Modular engine" (אנ') (דור שני)  V8 צילינדרים, 6,400 סמ"ק המפיק 355 כ"ס (מנוע דיזל מסדרת מנועי "Ford Power Stroke engine" (אנ')) (דור שני)  V8 צילינדרים, 6,210 סמ"ק המפיק 390 כ"ס, יחס דחיסה 9.8:1 (דור שני - מתיחת פנים)  V10 צילינדרים, 6,800 סמ"ק המפיק 367 כ"ס (דור שני - מתיחת פנים)  V8 צילינדרים, 6,700 סמ"ק המפיק 395 כ"ס, 406 כ"ס, 446 כ"ס (מנוע דיזל) (דור שני - מתיחת פנים)  V8 צילינדרים, 16 שסתומים, 6,200 סמ"ק המפיק 385 כ"ס, 390 כ"ס (דור שלישי)  V8 צילינדרים, 32 שסתומים, 6,651 סמ"ק המפיק 446 כ"ס, 456 כ"ס, יחס דחיסה 16.2:1 מגדש טורבו (דור שלישי)
 הילוכים:  תמסורת ידנית - 5 מהירויות (דור שני, במקסיקו וונצואלה בלבד)  תמסורת ידנית - 6 מהירויות מתוצרת "ZF S6-650 transmission" (אנ') (דור שני)  תמסורת אוטומטית - 5 מהירויות מסוג "5R110W" (דור שני)  תמסורת ידנית - 5 מהירויות (דור שני - מתיחת פנים, מקסיקו בלבד)  תמסורת אוטומטית - 6 מהירויות מסוג "6R140" (דור שני - מתיחת פנים)
 מעצב:  Andrew Jacobson (1994) (דור ראשון)  Moray Callum (1995) (דור ראשון)  Pat Schiavone (2004) (דור שני)
פורד סופר דיוטי (באנגלית: Ford Super Duty) הוא טנדר המיוצר במספר תצורות, מתוצרת קונצרן הרכב פורד אשר מיוצר משנת 1998 ועד היום.
דגמי "פורד סופר דיוטי" מוגדרים כ"טנדר כבד" מסדרת ה-"F-Series" של פורד. דגמי "פורד סופר דיוטי" שמשקלם גדול מ-3,900 ק"ג (ריק+מטען) מוגדרים כ"משאית קלה".
תצורות

טנדר
טנדר קבינה כפולה
מסחרית
משאית קלה
אמבולנס
כבאית
דורות > דור ראשון (יוצר בין השנים 1999-2007)

יוצר בארצות הברית, מקסיקו, ונצואלה וברזיל
דגמים: "F-550" ,"F-450", "F-350", "F-250", (בברזיל: "F-4000"
דורות > דור שני (יוצר בין השנים 2008-2010)

יוצר בארצות הברית, מקסיקו וונצואלה
דגמים: "F-550" ,"F-450", "F-350", "F-250"
דורות > דור שני - מתיחת פנים (יוצר בין השנים 2011-2016)

יוצר בארצות הברית, מקסיקו, וונצואלה
דגמים: "F-550" ,"F-450", "F-350", "F-250"
דורות > דור שלישי (מיוצר בין השנים 2017 ועד היום)

מיוצר בארצות הברית (אוהיו)
דגמים: "F-550" ,"F-450", "F-350", "F-250"
דרגות גימור: "XL", "XLT", "Lariat", "King Ranch Edition", "Platinum"
תצורות: 2 דלתות - קבינה סדירה, 4 דלתות - קבינה כפולה, 4 דלתות - קבינה סופר כפולה (Super Crew Cab)
תא מטען: תא מטען קצר, תא מטען ארוך
הנעות: 4x2, 4x4
דגם "F-350", קבינה כפולה משווק בישראל, ומחירו עומד על 239,900 ש"ח (ללא מע"מ), נכון לשנת 2018
דגם "F-150 Lightning" חשמלי מלא מיוצר החל משנת 2022
הנעות

הנעה אחורית 4x2
הנעה כפולה 4x4
תמונות

"פורד סופר דיוטי" דגם "F-250" שנת 2008
"פורד סופר דיוטי" דגם "F-250"
"פורד סופר דיוטי"
"פורד סופר דיוטי" - מסחרית
"פורד סופר דיוטי" דגם "F-350"
"פורד סופר דיוטי" דגם "F-350"
"פורד סופר דיוטי" דגם "F-450" שנת 2008
"פורד סופר דיוטי" דגם "F-450"
"פורד סופר דיוטי" דגם "F-550"
"פורד סופר דיוטי" דגם "F-550", שנת 2013, הנעה 4x4
"פורד סופר דיוטי" דגם "F-550" - מבט לתא הנהג
"פורד סופר דיוטי" דגם "F-550" - משאית קלה
"פורד סופר דיוטי" - אמבולנס
"פורד סופר דיוטי" - אמבולנס
"פורד סופר דיוטי" - אמבולנס
"פורד סופר דיוטי" - אמבולנס
"פורד סופר דיוטי" - אמבולנס דגם "F-450"
"פורד סופר דיוטי" - כבאית
"פורד סופר דיוטי" - כבאית
"פורד סופר דיוטי" - כבאית
"פורד סופר דיוטי" - כבאית דגם "F450"
ראו גם

פורד
לקריאה נוספת

"פורד סופר דיוטי" דגם "f-450"
הערות שוליים

↑  "פורד סופר דיוטי" rvmotoring.com/ford_super_duty_review1
↑  "פורד סופר דיוטי" ford.com/trucks/super-duty
↑  "פורד סופר דיוטי" ford.com/trucks/super-duty
↑  "פורד סופר דיוטי" שנת 2011 warn.com/blog/2011/02/03/review_2011_ford_super_duty
↑  "פורד סופר דיוטי" שנת 2011 autoblog.com/2010/02/25/2011-ford-super-duty-power-towing-specs-released
↑  "פורד סופר דיוטי" שנת 2018 caranddriver.com/reviews/2018-ford-f-series-super-duty
↑  "פורד סופר דיוטי" דגם "F-350" ford.co.il
פטריקיוס

פטריקיוס (לטינית: Patricius) הוא משרה מיוחדת בתקופת האימפריה הרומית המאוחרת. השם מבוסס על קסטת האליטה הפטריקית בתקופת הרפובליקה הרומית.
המונח "פטריקי" חדל להיות בעל משמעות מעמדית מובחנת כלשהי בסוף ימי הרפובליקה הרומית. הקיסר הרומי קונסטנטינוס החיה את המונח בדמות תואר פטריקיוס, שהפך לתואר כבוד עבור אנשים שהפגינו שירות נאמן לאימפריה. מספרם של הפטריקים בממלכה הוגבל, ולעיתים היה רק פטריק אחד. במאה החמישית לספירה שימש התואר בדרך כלל לאדם שהחזיק בכוח מאחרי הקלעים באימפריה, בדרך כלל קצין בכיר בצבא הרומי. עם הפטריקים הבולטים באותה תקופה נמנו סטיליקו, קונסטנטיוס השלישי, פלביוס אאטיוס, בוניפקיוס וריקימר. המונח שימש בתקופות מאוחרות יותר גם אחרי קיצה של האימפריה הרומית. לדוגמה, האפיפיור סטפניוס השלישי העניק תואר "פטריקיוס הרומים" לשליט הפרנקי פיפין השלישי.
פטריקיוס בולטים

פלביוס יוליוס קונסטנטיוס: 335-337
פלביוס סטיליקו: 394-408
פלביוס קונטסנטיוס: 417-421
קסטינוס: 420 לערך
בוניפקיוס: 432
פלביוס אאטיוס: 433-454
פטרוניוס מקסימוס: 445-455
ריקימר: 456-472
גונדובאד: 472-473
אודואקר: 476-493
אל-חארית אבן ג'בלה: 529-569
| מוסדות פוליטיים ובעלי תפקידים (מגיסטראטים) ברפובליקה הרומית ובאימפריה הרומית |
| --- | --- | --- |
| תפקידים רגילים | קנסור • קונסול • פראיטור • קוואיסטור • איידיל • טריבון • פרומגיסטראט • פרפקט • ליקטור |  |
| בעלי תפקידים מיוחדים | דיקטטור • מפקד הפרשים • טריומווירי • ועדת העשרה |  |
| משרות נוספות | פונטיפקס מקסימוס • פרינקפס סנאטוס • ויגינטיסקסווירי |  |
| תארים קיסריים | פרינקפס • אוגוסטוס • קיסר • טטררך • אימפרטור • פטריקיוס |  |
| מוסדות | הסנאט הרומי • המשפט הרומי • אספת העם • מסלול המשרות • אימפריום • קנסוס • קולגיום |  |
פיג'ו סוג 183

| --- | --- |

Peugeot Type 183, דגם 183 D Cabriolet
 מאפיינים כלליים
 נקרא גם:  Peugeot 12 CV Six
 יצרן:  פיג'ו
 שנות ייצור:  1928–1932
 יחידות שיוצרו:  12,626
 הרכבה:  צרפת צרפת
 מודל קודם:  Peugeot Type 176 (אנ')
 מודל אחריו:  פיג'ו 401  פיג'ו 601
 אורך:  4,580 מ"מ
 רוחב:  1,600 מ"מ
 גובה:  1,800 מ"מ
 משקל:  1,200 ק"ג
 בסיס גלגלים:  2,990 מ"מ
 מפרט טכני
 מנוע:  6 צילינדרים, 1,991 סמ"ק המפיק 38 כ"ס (דגמי "Type 183 A")  6 צילינדרים, 1,991 סמ"ק המפיק 42 כ"ס (דגמי "Type 183 C")  6 צילינדרים, 1,991 סמ"ק המפיק 47 כ"ס (דגמי "Type 183 D")
 הילוכים:  תמסורת ידנית
פיג'ו סוג 183 (בצרפתית: Peugeot Type 183, קרוי גם: Peugeot 12 CV Six) היא מכונית משפחתית מתוצרת יצרנית הרכב הצרפתית פיג'ו אשר יוצרה בין השנים 1928–1932.
סך הכול יוצרו 12,626 יחידות.
דגמי "פיג'ו סוג 183" בתצורת סדאן שירתו כמוניות בפריז.
דגמים

"Type 183 A" (בדגם הורכב מנוע 1,996 סמ"ק מנוע המפיק 38 כ"ס).
"Type 183 C" (בדגם הורכב מנוע 1,996 סמ"ק מנוע המפיק 42 כ"ס).
"Type 183 D" (בדגם הורכב מנוע 1,996 סמ"ק המפיק 47 כ"ס, גרסאות 5 ו-7 מושבים, יוצרו משנת 1930).
דגמים > תצורות דגמי "Type 183 D"

טורפדו Torpedo (car) (אנ').
סדאן.
קופה.
קבריולה.
תמונות

"פיג'ו סוג 183"
"פיג'ו סוג 183"
"פיג'ו סוג 183" דגם "183 C"
ראו גם

פיג'ו
פיג'ו סוג 190
פינגווין מצויץ מערבי

| פינגווין מצויץ מערבי |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: פינגווינאים
תת־סדרה:: תרופודה
משפחה:: פינגוויניים
סוג:: פינגווין מצויץ
מין:: פינגווין מצויץ מערבי
שם מדעי
 Eudyptes chrysocome ‏פורסטר, 1781
תחום תפוצה

שמות נוספים
 פינגווין מצויץ דרומי

פינגווין מצויץ מערבי (שם מדעי: Eudyptes chrysocome) הוא מין של פינגווין מהסוג פינגווין מצויץ, שמצוי באזורים הסובאנטארקטיים של מערב האוקיינוס ההודי והאוקיינוס השקט, ובאזורים הסמוכים לחופים הדרומיים של דרום אמריקה. זהו מין חברתי מאוד, למעשה המין החברותי ביותר ממשפחת הפינגוויניים, ורק לעיתים רחוקות ניתן לראות פינגווין יחיד ממין זה. בתקופת הרבייה, נוצרות מושבות שגודלן עשוי להגיע למאות אלפי פרטים.
פינגווינים מצויצים מערבים ניזונים בעיקר מקרילאים, אך גם דיונונים וחסרי חוליות אחרים; הפינגווינים יוצאים לגיחות חיפוש מזון באופן יומי. בעת מנוחה, הפינגווינים מסתירים את ראשם מתחת לאחת מכנפיהם.
תיאור

זהו המין הקטן ביותר בסוג פינגווין מצויץ. אורכו כ-45 עד 58 ס"מ, ומשקלו נע בין 2 ל-3.4 ק"ג, אם כי נרשמו בעבר פינגווינים ממין זה שמשקלם היה 4.5 ק"ג. הזכר והנקבה זהים במראם ובגודלם. הבטן והחזה לבנים, בעוד הגב, העורף והראש שחורים. על הראש יש ציצת נוצות צהובה. הכנפיים חזקות, דקות יחסית, ודומות במראן ובתפקודן לסנפירים. התאמה נוספת לתפקוד במים היא פלומת הנוצות של הפינגווינים, שחסינה למים.
פינגווין מצויץ מזרחי הוא תת-מין של פינגווין מצויץ מערבי.
רבייה

מערכת הרבייה של הפינגווינים ממין זה היא מונוגמיה - הזכר מתרבה עם אותה נקבה כל שנה. במהלך החיזור, הזכר משמיע קריאות ייחודיות. ההזדווגות מתרחשת בדרך כלל באביב המוקדם או בקיץ המאוחר, על מנת לאפשר לגוזלים שפע מזון ביציאות הראשונות שלהם לציד. הקן מוקם על צוקים או בערוצים סלעיים.
הנקבה מטילה בדרך כלל 2 ביצים, אם כי בני הזוג עשויים "לאמץ" ביצה שלישית. אחת מהביצים קטנה יותר מהשנייה, והגוזל שבה עשוי למות מרעב; אם כי לעיתים, הוא שורד ומתפתח לפרט בוגר. הדגירה נמשכת כ-4 שבועות, ובמהלכה אחד מבני הזוג דוגר על הביצה, בעוד השני מביא לו מזון; לאחר זמן-מה, הם מתחלפים. לזכר יש "כיס דגירה" מיוחד, שבו נמצאת הביצה כשהוא דוגר עליה. הזכר שומר על הגוזלים במשך כ-25 ימים לאחר הבקיעה. לאחר תקופה זו, הגוזלים מצטרפים ל"קבוצות" כשההורים יוצאים לציד.